Liikluskorraldusest on räägitud halenaljakaid lugusid juba mitu aastat. Viimane huvitav lugu, mida kuulsin möödunud nädalal, väitis järgmist. Hommikuse tipptunni ajal pidid autodes istuvad kaassõitjad autost välja minema ja ülekäigurajal teed ületama, et ristuvate masinate voog peatada ning oma auto peateele saada. Kaubamaja  esisest parklast vanalinna poole väljasõidul häirib inimesi aga paremal asetsev kõrge lillepott, mis varjab autojuhi vaate ning sunnib auto esiotsaga teele välja sõitma, et midagi näha. Seoses kaubamaja remonditöödega on jalakäijad suunatud parklasse, kus nende ohutuse heaks pole ei märki ega piiret. Igaühel meist on ilmselt oma lugu rääkida.